L'acolliment residencial és una mesura de protecció
que ofereix a infants i adolescents en situació de desemparament
una alternativa al seu nucli familiar, que pot ser inexistent
o tenir greus dificultats per cobrir les necessitats bàsiques.
La funció d'aquesta mesura és proporcionar a infants i adolescents un lloc on viure,
conviure i desenvolupar-se de forma positiva, mentre la seva família biològica
fa un procés de recuperació de les funcions parentals.
És important incloure la perspectiva de gènere
en l'acolliment residencial per intentar millorar les relacions
entre els nois i les noies i entre aquests i l'equip educatiu del centre.
La perspectiva de gènere es pot incorporar des de tres esferes.
En l'àmbit institucional, es pot fer servir el llenguatge inclusiu i no sexista
en la redacció dels informes i comunicacions entre professionals.
Pel que fa a la vida quotidiana, es tracta
de fugir de l'heteronormativitat en diverses accions habituals:
Utilitzar materials que incorporin la perspectiva de gènere,
garantir la participació equitativa entre nens i nenes,
i emprar un llenguatge inclusiu i no sexista en la comunicació.
Finalment, en l'acció individualitzada, la perspectiva de gènere es pot incorporar
en els objectius del projecte educatiu individual de cada nen, nena i adolescent.
Per fer ho, es poden proposar objectius
educatius que siguin sensibles a la diversitat de gèneres;
utilitzar contes infantils que visibilitzin
el valor positiu d'aquesta diversitat;
parlar en termes positius sobre la igualtat,
i compartir ho amb els altres nens, nenes i adolescents.
En conclusió, la perspectiva de gènere en l'acolliment residencial
ha de permetre als equips educatius qüestionar la seva pràctica
de manera més justa i igualitària en relació amb el gènere.
Es tracta de modificar els comportaments
grupals i institucionals no inclusius, tant per acció com per omissió.
Els infants i adolescents necessiten noves
formes de referència per viure, comprendre i expressar la seva identitat.